
Për KALImin Në përgjegjësi administrimi, nga Ministria e Mbrojtjes teK Autoriteti për Informiminmbi Dokumentet e Ish-Sigurimit të Shtetit, të objektit nr.52, me emërtim “Arkivi i Ri”, brenda territorit të pronës nr.12, me emërtim “Komanda E DoktrinËS dhe Stërvitjes”,  me vendndodhje LagjJa nr.10, Rruga E Dibrës, Tiranë, dhe për një ndryshim në Vendimin nr.515, datë 18.7.2003, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes”, të ndryshuar

Në mbështetje të nenit 100 të Kushtetutës dhe të neneve 13 e 15, të ligjit nr.8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Kalimin në përgjegjësi administrimi, nga Ministria e Mbrojtjes tek Autoriteti për Informimin mbi Dokumentet e ish-Sigurimit të Shtetit, të objektit nr.52, me emërtim “Arkivi i ri”, brenda territorit të pronës nr.12, me emërtim “Komanda e Doktrinës dhe Stërvitjes”, me vendndodhje lagjja nr.10, Rruga e Dibrës, Tiranë, sipas planimetrisë që i bashkëlidhet këtij vendimi dhe është pjesë përbërëse e tij, për ta përdorur për ushtrimin e aktivitetit të këtij institucioni, për të cilin është krijuar.
2. Në listën e inventarit të pronave të paluajtshme shtetërore, që i bashkëlidhet vendimit nr.515, datë 18.7.2003, të Këshillit të Ministrave, të ndryshuar, të hiqet objekti nr.52, me emërtim “Arkivi i ri”, brenda territorit të pronës nr.12, me emërtim “Komanda e Doktrinës dhe Stërvitjes”, me vendndodhje lagjja nr.10, Rruga e Dibrës, Tiranë.
3. Autoriteti për Informimin mbi Dokumentet e ish-Sigurimit të Shtetit i ndalohet ta ndryshojë destinacionin e përdorimit të pronës së përcaktuar në pikën 1, të këtij vendimi, ta tjetërsojë ose t’ua japë atë në përdorim të tretëve.
4. Ngarkohen ministri i Mbrojtjes, Autoriteti për Informimin mbi Dokumentet e ish-Sigurimit të Shtetit, Agjencia e Inventarizimit dhe Transferimit të Pronave të Paluajtshme dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

